Traduzzjonijiet għall-Ingliż ta' Adrian Grima u Peter Serracino Inglott | Tpinġijiet ta' Adrian Mamo u Raphael Vella | Disinn tal-qoxra ta' Adrian Mamo | ISBN-10 : 9990968853 | ISBN-13 : 978-9990968859 Il-poezija ta' Adrian Grima timxi bla tbatija fi spazju bejn il-lirika u l-ironija, dejjem bi hlewwa serja, forsi gravi. Il-binja ritmika, l-ghalqa metaforika, il-frazjologija, ir-rima f'punti decizivi, ix-xehta narrattiva tad-diskors: dawn ix-xejriet jipprezentaw lill-poeta bhala rakkontatur ta' emozzjonijiet ewlenin, ekonomiku fil-kliem, matur fl-implikazzjoni, ghaqli fit-tqeghid tal-partijiet flimkien. Ir-rispett tieghu lejn il-kelma jintiseg mal-mod kif hu jfittex il-misterjozità poetika taht il-qoxra ta' kulma jidher ovvju u immedjat. Jekk il-marka ta' poeta tajjeb hi li jikteb tajjeb dwar għadd ta' temi differenti, naħseb li Grima huwa poeta tajjeb ħafna. Jirnexxilu jikteb dwar l-imħabba, dwar il-mewt, dwar il-ħajja soċjali ta' pajjiżna u dwar il-politika dinjija u jkun konvinċenti dejjem. Is-sigriet aktarx jinsab fil-fatt li l-poeta ma jiħux lilu nnifsu bis-serjetà wisq u ma jaħlix wisq kliem jitkellem dwaru nnifsu. Tassew għandek ġabra mill-aqwa. L-istil tiegħek jaqta' fil-laħam il-ħaj, xi drabi xott xott, konċiż u b'ekonomija tal-kelma, drabi ohra poetiku u mirqum. Imma dejjem hemm dak kollu li jippreokkupak u jipprovokak. Grazzi talli permezz ta' dal-ktieb ftaħtilna tieqa ġdida. Il-poeżiji kollha rajthom tassew sbieħ. Kollha huma tassew poeżija li qatt u qatt ma jirnexxilek tfissirha anqas fl-itwal biċċa proża. Naħseb waħda mill-aktar poeżiji tipiċi ta' Adrian Grima hi "Il-Ferrovija u l-Wied" f'paġna 58-59. Qabel ma nagħmel kummenti oħra dwar din il-poeżija tipika, irrid ngħid li l-verżjoni Ingliża tfisser il-verżjoni Maltija minn "barra" (wisq) u ma tidħolx tassew fir-ruħ tagħha. Il-benna li ssib f'tal-Malti ma ssibhiex f'ta' l-Ingliż. Fil-kuntest tal-poezija ta' Adrian Grima l-postmodernizmu jista' jintgharaf f'ghadd ta' xejriet li jwasslu ghal din id-definizzjoni sewwasew ghaliex huma mlaqqghin flimkien biex iroddu interpretazzjoni wahda: it-tiftixa tas-semplicità mitlufa u l-gharfien tar-realtà bhala kumplessa u ambigwa, it-tahlita tal-biza' u tal-fiducja quddiem dinja "gdida" mmexxija dejjem mil-ligi qadima tat-tbatija, il-moghdija min-narrazzjoni ghar-riflessjoni fl-isforz biex tinkiseb konkluzjoni. Hi poezija ta' persuni u qaghdiet maghzula, imgarrba fis-singolarità taghhom, osservati minn punt definit li jinsab xi mkien bejn ir-ruh imhassba tal-wiehed u l-aljenazzjoni hienja tal-hafna. Id-diwi qawwi tal-mudelli konvenzjonali (ritmi, rima, forom) donnu hu hjiel ta' sejha ohra biex il-poeta, kull poeta, ifittex jerga' lura lejn postu biex hemm isib lilu nnifsu u jingharaf bhala tali. Din ix-xejra ma tinhassx ahjar milli fl-imgiba konsistenti ta' Adrian Grima rakkontatur, il-hallieq tal-ballata, il-forma jew ghallinqas l-attitudni li biha jintlahaq il-kompromess mixtieq bejn il-"kolta" u l-poezija popolari. Hemm xi haga li turi li l-poeta socjali ghandu kuxjenza postsoċjali, hjiel tat-thassib tieghu fi hdan kultura postindustrijali li ghadha tfittex it-tifsira ta' kulma hu bikri, primordjali. Il-mixja lura lejn is-semplicità mhix hafifa." "Din il-gabra ta' poeziji taghmel gieh mhux biss lill-poeta Adrian Grima, izda fuq kollox tiftah bieb ghal hafna poeti u kittieba godda. Il-mod kif Grima jhares lejn il-hajja, lejn il-karattru Malti fl-isfond tat-taqlib li jsehh ta' kuljum fil-Mediterran u d-dinja ta' madwarna, huwa mera tar-realtajiet. Huwa kontribut qawwi lejn id-dinja li ckienet kawza tal-mezzi qawwija tal-komunikazzjoni. L-iskop ewlieni tal-poeta bit-trumbetta f'idu hu li jressaq il-bokkin taghha lejn xufftejh u jaghti s-sinjal sabiex il-poeti l-godda jixhtu l-ewwel pass. Poeżiji ta' Adrian Grima f'edizzjoni bilingwi Traduzzjonijiet ta' Adrian Grima u Peter Serracino Inglott Tpinġijiet ta' Raphael Vella u Adrian Mamo It-3 ta' Frar, 1999 Stedint ukoll lil Ġwann Xerri O.P. biex jagħmel ftit osservazzjonijiet dwar il-letteratura u l-impenn soċjali u politiku, u lil Oliver Friggieri biex jitkellem dwar il-ktieb. Nieħu pjaċir ħafna jekk tattendi din il-lejla ta' poeżija u mużika, mhux biss minħabba l-preżentazzjoni tal-ktieb, iżda għax nemmen li jekk il-poeżija tissakkar ġol-ħabs pulit tal-kotba tkun qiegħda tiċħad ir-rabtiet tagħha ma' forom oħra ta' arti u ssaħħaħ il-fehma ta' min jaraha, kultant bir-raġun, bħala irrelevanti. Kulħadd huwa mistieden.